«Hvordan håndterer jeg det ... Jeg må holde ut» - Dagbladet
«Hvordan håndterer jeg det ... Jeg må holde ut»
Jonathan Rhys Meyers (40) jakter norske motstandsmenn på kinolerretet. Og sine egne demoner utenfor.
23. desember 2017 kl. 21.50
Silje Kathrine Sviggum Agnete Brun (Foto)
- Jeg spiller aldri helterollene, sier Jonathan Rhys Meyers.
Han har isblå øyne, et fast håndtrykk, og et godt poeng. ­Hollywood-stjernen har spilt psykopatisk gerilja­kriger i borgerkrigsdramaet «Ride with the Devil» (1999), og ble nominert til både Golden Globe og Emmy-pris for rollen som den ­manipulerende og tyranniske Henrik VIII av England i tv-serien «The Tudors». Nå er han i Oslo for å ferdigstille etterarbeidet på Harald Zwarts norske storfilm «Den 12. mann», som nylig hadde premiere.
Hvem Rhys Meyers er hentet inn for å spille? Kurt Stage, sjef for Gestapo i Tromsø vinteren 1943, mannen som ledet jakten på den norske motstandshelten Jan Baalsrud.
- Det er noe i fysikken min som gjør at jeg får rollen som skurk. Noen ganger får jeg være antihelt, men aldri helt. Søker du på «helt», er det ikke ansiktet mitt som dukker opp. Jeg ser bare ikke ut som en helt.